λογισμικό+διαχείρισης+βάσεων+δεδομένων

=**Λογισμικό διαχείρισης βάσεων δεδομένων**=

Είναι το λογισμικό μέσω του οποίου γίνεται η δημιουργία, η διαχείριση, η συντήρηση, και η χρήση μιας ηλεκτρονικής βάσης δεδομένων. Το λογισμικό χρησιμοποιεί στερεότυπους (standard) μεθόδους καταλογοποίησης ανάκτησης και εκτέλεσης ερωτημάτων σύμφωνα με τα δεδομένα. Γνωστό και ως Σύστημα Διαχείρισης Βάσεων Δεδομένων (DBMS) (Database Managment System) ουσιαστικά λειτουργεί σαν διαχειριστής αρχείων (file manager) διαχειρίζοντας τα αρχεία σε βάσεις δεδομένων. Ένα κλασικό παράδειγμα DBMS είναι το Access της Microsoft. Άλλα παρόμοια είναι το Filemaker της Filemaker inc., το DB2 της IBM, το Oracle Database της Oracle κ.α. Οι εφαρμογές αυτές έχουν σχεδιαστεί έτσι ώστε να διευκολύνουν την οργανωμένη συλλογή στοιχείων σχετικά με τα μέλη ενός συνόλου, με σκοπό τη δυνατότητα διαχείρισης των στοιχείων αυτών.Οι βασικές λειτουργίες που διαθέτουν είναι:
 * η δημιουργία δομής πεδίων για την οργανωμένη εισαγωγή των στοιχείων
 * η δημιουργία και διαχείριση εγγραφών με δυνατότητα:
 * εντοπισμού και ενημέρωσης εγγραφής
 * επιλογής ομάδας εγγραφών που ικανοποιούν συνθήκες αναζήτησης
 * επιλογής πληροφοριών ορισμένου τύπου (πεδίων) που ικανοποιούν συνθήκες αναζήτησης
 * ταξινόμησης εγγραφών ως προς ορισμένα χαρακτηριστικά
 * η δημιουργία βάσης δεδομένων
 * η εκτύπωση του συνόλου ή μέρους των πληροφοριών
 * η δημιουργία αναφορών που αντλούν στοιχεία από τη βάση
 * η παρουσίαση των πληροφοριών με ποικίλους τρόπους.



